ปัจจัยความเสี่ยง

  ความเสี่ยงจากการดำเนินงาน

ผลิตภัณฑ์หนังฟอกเทียมสามารถเลียนแบบได้ใกล้เคียงกับผลิตภัณฑ์หนังฟอกแท้ แต่ว่าไม่สามารถจะ

ทดแทนได้อย่างแท้จริง แบรนด์เนมสำคัญๆ ของโลกต่างได้เริ่มสั่งห้ามการใช้
PVCในวัสดุที่ใช้ผลิตสินค้าของตนแล้ว เพราะว่า PVC และกากของ PVC ถือเป็นสารเคมีอันตราย
เช่นเดียวกับสารเคมีอื่นๆ ที่ใช้ในกระบวนการผลิตหนังฟอกเทียม
วัสดุเทียมที่ใช้ทดแทนหนังฟอกแท้อย่างแพร่หลายที่สุดได้แก่ PU และผลิตภัณฑ์สิ่งทอ สำหรับ PU
นั้นจะเสื่อมสภาพและผุพังไปเมื่ออายุการใช้งานสิ้นสุดลง
ส่วนผลิตภัณฑ์สิ่งทอจะขาดความรู้สึกและคุณลักษณะเฉพาะในแบบที่หนังฟอกแท้มีให้
และเป็นปัจจัยที่ทำให้หนังฟอกแท้ได้รับความนิยมทั่วโลก และแม้ว่าจะมีการพัฒนาวัสดุ PU ให้เป็น
TPU เพื่อเป็นอีกทางเลือกหนึ่ง แต่เนื่องจาก TPU เป็นอนุพันธุ์ของปิโตรเลียม
จึงมีราคาแพงโดยตัวเอง และเมื่อพิจารณาถึงราคาน้ำมันที่เพิ่มสูงขึ้น ราคาของ TPU
จึงยิ่งแพงมากขึ้น ดังนั้น จึงเห็นได้ว่าความต้องการหนังฟอกแท้ในตลาดจะไม่ลดน้อยลงไปในอนาคต

ด้วยระดับประสิทธิภาพ ประสบการณ์ และความสามารถในปัจจุบันของบริษัท
ซึ่งได้รับการพิสูจน์และสั่งสมมาตลอดระยะเวลาหลายปี
บริษัทจึงได้รับการยอมรับเข้าเป็นสมาชิกของกลุ่มโรงงานฟอกหนังชั้นนำของโลกในสาขาการปฏิบัติการผลิต
และตราบเท่าที่ บริษัทยังสามารถรักษาและพัฒนาระดับประสิทธิภาพไว้ได้อย่างต่อเนื่อง
บริษัทย่อมจะสามารถอยู่ในสมาชิกภาพนี้ได้ตลอดไป
การก้าวไปสู่สถานภาพแห่งการยอมรับอันทรงเกียรตินี้ มิอาจได้มาอย่างทันทีทันใด
การได้รับการรับรองคุณภาพนั้นต้องใช้เวลานานปี
และการได้รับการรับรองคุณภาพเพียงอย่างเดียวย่อมไม่เพียงพอที่จะได้รับการยอมรับเช่นนั้น
หากแต่ประสิทธิภาพการดำเนินงานต่างหากที่เป็นกุญแจสำคัญในการได้รับเกียรติดังกล่าว
ระดับประสิทธิภาพนั้น ผู้ซื้อจะเป็นผู้วัดจากการประเมินอันยาวนานตลอดระยะเวลาหลายปี
ก่อนที่ผู้ซื้อจะตกลงใจมอบหมายให้โรงงานฟอกหนังใดๆ ผลิตวัสดุสำหรับสินค้าคุณภาพสูงของตน
นอกเหนือจากนี้ บริษัทยังต้องทุ่มเททรัพยากรมหาศาลกว่าจะก้าวสู่ความยอมรับดังกล่าวได้
ซึ่งรวมทั้งบุคลากร ความสามารถทางเทคนิค และเงินทุน
สิ่งเหล่านี้ล้วนต้องใช้เวลาในการสร้างสรรค์และรักษาทั้งสิ้น

การผลิตหนังฟอกเป็นเรื่องของทั้งศาสตร์และศิลป์
เป็นอุตสาหกรรมที่ต้องใช้เงินทุนหมุนเวียนสูงเมื่อเทียบกับอุตสาหกรรมอื่นๆ
แต่สิ่งที่ดีสำหรับการผลิตหนังฟอกก็คือ เท่าที่บริษัททราบ ในปัจจุบัน
ความต้องการหนังแท้นั้นมีอยู่อย่างไม่จำกัด
และยังไม่มีแนวโน้มการไม่ยอมรับหนังแท้เกิดขึ้นแต่อย่างใด
ความเสี่ยงประการเดียวที่บริษัทมองเห็นได้แก่ ราคาของหนังแท้ที่มีวงจรการเปลี่ยนแปลง
แต่ก็สามารถควบคุมได้ด้วยมาตรการบางประการโดยกำหนดเวลาการซื้อวัตถุดิบและการจำหน่ายผลิตภัณฑ์หนังฟอกให้เหมาะสม

ความเสี่ยงจากอัตราดอกเบี้ย

ความเสี่ยงด้านอัตราดอกเบี้ยเกิดจากการเปลี่ยนแปลงของอัตราดอกเบี้ยในอนาคต
ซึ่งจะมีผลกระทบต่อการดำเนินงานและกระแสเงินสดของบริษัทฯ โดยบริษัทฯ
มีหนี้สินที่มีความเสี่ยงจากอัตราดอกเบี้ยดังนี้

งบการเงินรวมงบการเงินเฉพาะบริษัท

จำนวนเงิน อัตราดอกเบี้ยต่อปี

  ----------------- -------------- ------------- ------------- -------------
                    31 ธันวาคม 2548 31 ธันวาคม     31 ธันวาคม     31 ธันวาคม
                                   2547          2548          2547

                    ล้านบาท         ล้านบาท        ร้อยละ         ร้อยละ

  เจ้าหนี้ทรัสต์รีซีท      277.79         288.42        5.39 – 6.21   4.01-4.29
  ----------------- -------------- ------------- ------------- -------------

ความเสี่ยงด้านการให้สินเชื่อ

บริษัทไม่มีความเสี่ยงที่เป็นสาระสำคัญจากการให้สินเชื่อที่เกี่ยวเนื่องกับลูกหนี้การค้า
เนื่องจากบริษัทมีการขายสินค้าต่างประเทศ ซึ่งเป็นการขายโดยการเปิด L/C
หรือให้ลูกค้าจ่ายเงินล่วงหน้าค่าสินค้า
ส่วนการขายในประเทศเป็นการขายให้กับบริษัทที่มีความมั่นคงทางการเงิน
มีความสามารถในการชำระหนี้ดี เนื่องจากบริษัท ได้ติดต่อขายกับลูกค้าเหล่านี้มานาน
จึงเชื่อว่าบริษัทไม่มีความเสี่ยงที่เป็นสาระสำคัญจากการที่ลูกหนี้จะไม่ชำระหนี้ อย่างไรก็ตาม
บริษัทได้พิจารณาตั้งค่าเผื่อหนี้สงสัยจะสูญสำหรับลูกหนี้การค้าอย่างเพียงพอแล้ว

ความเสี่ยงด้านอัตราแลกเปลี่ยน

บริษัทมีความเสี่ยงด้านอัตราแลกเปลี่ยนของบริษัทฯ เกี่ยวกับการซื้อวัตถุดิบ เครื่องจักร
และการขายสินค้าเป็นเงินตราต่างประเทศ งบการเงินรวมและงบการเงินเฉพาะบริษัท ณ วันที่ 31
ธันวาคม 2548 และ 2547 บริษัทมีสินทรัพย์ทางการเงิน และหนี้สินทางการเงินที่เป็นเงินตรา
ต่างประเทศ ดังนี้

  --------------------------- --------------------- ---------------------
  สกุลเงิน                      สินทรัพย์ทางการเงิน       หนี้สินทางการเงิน

  --------------------------- --------------------- ---------------------

  ณ วันที่ 31 ธันวาคม 2548

  --------------------------- --------------------- ---------------------
  - ยูโร                       300.00                -

  - ดอลล่าร์สหรัฐอเมริกา          2,195,218.97          6,749,606.28
  --------------------------- --------------------- ---------------------

  ณ วันที่ 31 ธันวาคม 2547

  --------------------------- --------------------- ---------------------
  - ยูโร                       -                     104,100.00

  - ดอลล่าร์สหรัฐอเมริกา          1,252,252.37          7,215,259.00
  --------------------------- --------------------- ---------------------